Fati Seidu

Fati Seidu anɛ Ghana pɔlitis nwɛ’ɛd ka da an wadmaani paas Second parliament of the Fourth republic ni zi’eni tis Bawku Central constituency bɛ Upper East Region sʋ’ʋlim, Ghana.

 Pɔlitis 
O da zi’en Ma’asim Tiig Na’adɔɔg, National Democratic Congress nɔba zugʋ nya’ Bawku Central kʋk la yʋʋm tusir, kɔbiswai nɛ piswai nɛ yuobʋ (1996) vɔɔtʋg la ni ka da di nɛ vɔɔt  tusa pistan, nɛ pisnaasi nɛnu (30,045) yi vɔɔt tusa pisnu nɛ naasi, kɔbistan nɛ pisi nɛ ayɔpɔi (54,327) pʋʋgin dinɛ zɛmnɛ vɔɔt pisnaasi nɛ ayi du’ali pisnii kɔbiga pʋʋgi (42.80%) yi vɔɔt la wʋsa pʋʋgin ka o na’anya’ad tiraan la Hawa Yakubu da paam vɔɔt tusa pisi nɛ yinne, kɔbisnaasi nɛ piswai nɛ tan (21,493) dinɛ zɛm nɛ vɔɔt pistan’ du’al pisyuobʋ kɔbiga pʋʋgin (30.60%) yi vɔɔt la wʋsa pʋʋgin ka Awini Emmanuel Akami onɛ da paam vɔɔt tusa ayi, kɔbisyɔpɔi nɛ pisnii nɛ awai (2,789)  dinɛ zɛm nɛ vɔɔta anaasi du’al nɛɛmkɔbiga pʋʋgin (4.00%).https://ghanaelections.peacefmonline.com/pages/1996/uppereast/164/

O da kɔ’ɔŋi o kʋk la yʋʋm tusa ayi wadmaannib vɔɔtʋg la ni (2000 parliamentary election) ka Hawa Yakubu da di amaa o da ye ba maligim kaanl vɔɔt la ya’as bɔzugɔ o da pa’al ye Electoral Commission kaanin vɔɔt la zaba la pa’a kɛya ka daʋŋ bɛ di pʋʋgin.https://mobile.ghanaweb.com/GhanaHomePage/NewsArchive/Fati-Seidu-seeks-recount-of-Bawku-Central-vote-12617 Pʋlis pa’al ye zaba an pɔlitis zaba la, di tiaki lieb buudi zaba ka Mamprusis nɛ Kusasi zabid.https://allafrica.com/stories/200012090003.html

Yʋʋm tusa ayi nɛ anaasi la ni (2004), Mahama Ayariga da di’e o zi’esim Ma’asim tiig Na’adɔɔg nɔba zugʋ nya’ Bawku Central constituency. Ayariga da keŋ tuoni di kʋk la yʋʋm tusa ayi nɛ anaasi wadmaannib vɔɔtʋg la ni (2004 parliamentary election) ka din nya’aŋ ka o yis onɛ dɛŋim zin’I kʋk la zug la Hawa Yakubu. O da paas council bɛ University for Development Studies.https://books.google.com/books?id=-aheLGSCQusC&q=Fati+Seidu&pg=PA11

 Gbanvɛɛnsa 

Category:My Kusaal Achiever Editing Contest
Category:Ninsaal